JohanHeinsen/ENO huggingface dataset:
Viborger Samler, 1845-02-15
At der – som haderslevener Bladet "Lyna nylig fortalte – i Horsens skulde være begyndt en jydsk Jndsamling for Laurids Skau, erklærer Horsens Avis for et Hjernespind af "Lyna, da der, saavidt den bekjendt, endnu ikke er sporet nogen saadan Samling der i Byen.
Viborger Samler, 1845-02-15
Udnævnelser. Under 7de d. M. har Hs. Majestæt allernaadigst beskikket, J. S. Siemmen i Glückstad til surnumerair Raadmand sammesteds. - Under 9de d. M. har Hs. Majestæt allern, beskikket Cand. theol. J. J. H. Wegener til Sognepræst for Halsted og Aunede Menigheder paa Lolland; Cand. theol. C. F. Wahl. til Vicepastor for Uldbjerg og Lynderup Menigheder i Viborg Stift, og Cand. theol. L. R. Turen til ordineret Katechet og første Lærer ved Borgerskolen i Stubbekjøbing.
Viborger Samler, 1845-02-15
Ledig Embede. Districtslæge=Embedet i Myre, Sneefjeldnæs= og Dale=Sysseler under Jslands Vestamt.
Viborger Samler, 1845-02-15
Handels-Efterretninger. London, den 8de Febr. Omsætningen i Kornhandelen er ubetydelig. Priserne paa alle Kornsorter lavere. Hvedetolden uforundret 20 sk.
Viborger Samler, 1845-02-15
J den holsteenske Stænderforsamling har været Tale om store Tab, som den for Statens Regning drevne travensalger Sa line ved Oldesloe skulde medføre. Conjuncturer er dette som ethvert andet industrielt Establissement rigtignok underkastet; det har havt sin Glands- og sin dalende Periode; men dog fornemmelig kun bragt Tab, medens det var belemret med en overvættes Mængde af høitbefoldede Over-, Mellem- og Under-Officianter, for Størstedelen uden Sagkundskab. Fortiden leverer Salinen, med lidet forhøiede Driftsomkostninger, circa 7,000 Tdr. Salt aarlig, istedetfor at den tidligere, under fornævnte Bestyrelse, kun afgav 3 til 4000 Tdr. aarlig. Noget bestemt Tab for Staten ved Salinens Drift kan, selv under de nærværende trykkede Saltpriser, ikke paavises, og forresten maa det, selv om der ikke skulde indtræde gunstigere Conjuncturer for Værket dog tages i Betragtning, at det forskaffer mange Familier Erhverv og er en Næringskilde for Oldesloe.
Viborger Samler, 1845-02-15
Fabrikernes Virksomhed i Fabrikstaden Neumünster, udvider sig mere og mere. De ved de mindre og større Fabriker beskjeftigede Arbeidere vare i forrige Aar 729 (i Aaret 1843: 716). Antallet af Arbeidere har ikke forøget sig i Forhold tilden tiltagne Fabrication, men Aarsagen maa søges i de nye Maskiner som Dhrr. Renck og Mestorff have indført paa deres Fabriker. Man har forarbeidet 402,000 B. Uld, medens Tilvirkningen i Aaret 1843 kun var af 363,000 Fr. Uld. Den største Deel af Ulden kommer fra Danmark, og den største Deel af det afsatte Klæde var ligeledes til Kongeriget. Den hele Fabrication i forrige Aar var af forskjellige Slags Klæde og Multum 343,000 Alen samt 19,800 Alen uldne Tæpper, hvoraf sendtes til Kongeriget 225,000 Alen og 16,675 Alen Tæpper. J Aaret 1843 var Fabricationen 2000 Alen mindre. Værdien af de fabrikerede Varer ansl. til 379,000 Rbd. (Bl. T.) Nationalbank=Actier noteredes i Tirsdags paa Kjøbenhavns Børs til 142 1/2 a 142 3/4 Rbd. i r. S.
Viborger Samler, 1845-02-15
Helsingør, d. 10de Februar. Ved den i de sidste Dage indtraadte Frost var Sundet alt igaar Morges tillagt med tynd Jis, saa langt Øiet kunde række; idag er Jsen saa stærk, at Fiskerne have fjernet sig paa samme langt fra Land, men midt sunds er tildeels aabent Vande. (Hls. Av.)
Viborger Samler, 1845-02-15
Ved Tallotteriets 1580de Trækning i Kjøbenhavn, den 11te Februar, udkom: Nr. 64. 23. I. 57. 27.
Viborger Samler, 1845-02-15
Jmorgen prædiker i Domkirken Hr. Pastor Hindberg Kl. 10, i Søndresogns Kirke Hr. Pastor Silverberg.
Viborger Samler, 1845-02-15
AVERTISSEMENTS. Enhver af Viborg-Amtstuedistrict, som har, efter Udfaldet af den i Anledning af den nye Skyldsætning stedfundne Undersøgelse, Adkomst til at faae sit Depositum tilbage, kan nu her ved Amtstuen, erholde udbetalt det ham i saa Henseende Tilkommende. Viborg Amtstue, den 11te Febr. 1845. Morville.
Viborger Samler, 1845-02-15
Bekjendtgjørelse. Jfølge de til undertegnede Collegium, senere end dets Bekjendigjørelse af 12te Novbr. f. A., indkomne Beretninger ere nedenstaaende Landboere i Jylland, uanseet den ved Placaten af 23de Februar 1843 allernaadigst givne Tilladelse til inden 1ste Mai næstefter straffrit at aflevere ulovlig Brændeviinsbrændingsredskaber, forefundne i Besiddelse af deslige Redskaber og derfor anseete med anordningsmæssige Straffe, nemlig: J Aalborg Amt: Gaardmand Jens Pedersen, Norhalne, Kjær Herred. Jens Jørgensen, Alstrup, Kjær Herred. Jens Christian Pedersen, Torpet, Vadum Sogn, Kjær Herred. I Hjørring Amt: Gaardmand og Sogneforstander Lars Larsen Solholdt, Dronninglund Herred, Gaardmand Andreas Johansens Enke, Malene Pedersdatter, Lille Baust, Dronninglund Herred, Huusmand Christen Jørgensen Kibsgaard, Dronninglund Herred. Huusmand Niels Christensen Kobbermøllemark, Dronninglund Herred. Jacob Pedersen, Vesterhebbelstrup, Hallund Sogn, Dronninglund Herred.
Viborger Samler, 1845-02-15
J Randers Amt: Skovfoged Palle Storck, Møllerup Mark, Feldballe Sogn, Sønder Herred.
Viborger Samler, 1845-02-15
J Ribe Amt: Gaardmand Christen Christensen, Lunde By og Sogn, Vester Herred. I Ringkjøbing Amt: Gaardmand Christen Jensen Birk, Fonvad, Sneiberg Sogn, Hammerum Herred, Gaardmand Jens Madsen Boldkjær, Vinding Sogn, Ulvborg Herred. Mads Mikkelsen Grønberg, Borris Sogn, Bolling Herred. Gaardmand Berthel Nielsen Brusen, Meirup Sogn, Hjerm Herred, Gaardmand Christen Gregersen af Bjerg, Gjording Sogn, Hjerm Herred. Møller Christen Rasmussen i Flynder Molle, Flynder Sogn, Skodborg Herred. Hans Smed, Welling Sogn, Hind Herred. Jens Jacobsen Wognborg, Stavning Sogn, Bolling Herred.
Viborger Samler, 1845-02-15
J Thisted Amt: Gaardmand Niels Christensen eller Poulsen, Kollerup, Vesterhan Herred, Gaardmand Lars Olesen, Vester Svenstrup, Vesterhan Herred. I Veile Amt: Huusmand Mathias Jensen, Brigsted Løgballe, Bjerre Herred.
Viborger Samler, 1845-02-15
Gaardmand Bendt Jørgensen, Stouby Sogn, Bjerre Herred, Gaardmand Knud Jørgensen, Overby, Assens Sogn, Bjerre Herred, Gaardmand Ole Svane, Lystrup, Stenderup Sogn, Hatting Herred. Møller Søren Pedersen, Langlund Mølle. Gaardmand Christen Nielsen, Riisby, Givskud Sogn, Nor vang Herred. I Viborg Amt: Gaardmand Anders Jensen Thyboe, Hjerk, Salling Herred. Hvilket herved bringes til offentlig Kundskab.
Viborger Samler, 1845-02-15
General-Toldkammer- og Commerce-Collegium, den 28de Januar 1845. Bluhme. Garlich. Franske. W. C. F. Sponneck. Lange.
Viborger Samler, 1845-02-15
For en lille Familie bliver til 1ste Mai næstkommende en Leilighed, bestaaende af Stue, Sovekammer, Kjøkken og Trænderum ledig hos Konstdreier Møller i Mogensgade.
Viborger Samler, 1845-02-15
Kornauction i Viborg. Mandagen den 24de Februar 1845, Kl. 11 Formiddag, lader Viborg Cathedralskole ved offentlig Auction paa Viborg, Raadhuus bortsælge sit Kornvederlag for Kongetienden af 1844 Aars Afgrøde af Thiele, Borrits, Monsted, Wolling, Brøndum, Oddense, Durup, Junget, Vile, Harre, Aasted, Sæbye, Nautrup, Høislev m. fl. Sogne, ialt circa 193 Tdr. Rug, 283 Tdr. Byg og 285 Tdr. Havre. Conditionerne, der i alt væsentligt ville blive overeensstemmende med de ved de tilsvarende Auctioner i de foregaaende Aar benyttede, erfares ved Auctionen. Viborg Cathedralskoles Forstanderskab, den 6te Febr. 1845. E. Selmer. Rod. M. R. Ursin. F. C. Olsen.
Viborger Samler, 1845-02-15
Placat. Torsdagen den 20de d. M., Formiddag Kl. 10, bliver, efter Begjæring af Viborg Amtstue, paa Raadhuset her i Byen, opbudet til Bortsalg ved Auction: Circa 200 Tønder Rug, 160 – Byg- Havre. oplagt Tiendevederlag til Viborg Bispestol af Afgrøden forAaret 1844. Conditionerne erfares ved Auctionen og ere forinden til Eftersyn her paa Comptoiret. Viborg, den 11te Februar 1845. E. Selmer.
Viborger Samler, 1845-02-15
Placat. Efter Vedkommendes Begjæring bliver et Dødsboet efter Huusmand Niels Sørensen og Hustrue Margrethe Jensdatter tilhørende Huus med vedliggende Toft og et Torveskifte i Faarup, stillet til Bortsalg ved 3de Auctioner, som afholdes: Torsdagen den 27de Februar d. A., Torsdagen den 6te Marts.
Viborger Samler, 1845-02-15
Fredagen den 14de f. M., hver Dags Formiddag Kl. 11. De tvende første Auctioner, afholdes paa Herredernes Tingsted, Viborg Raadhuus, og den tredie Auction i selve Stedet i Faarup. Ved sidste Auction vil tillige det fornævnte Dødsboe tilhørende Løsøre, bestaaende af en Jern=Bilægger, Sengeklæder, 1 Standkiste, nogle Avlsredskaber og to Faar, m. M., blive bortsolgt. Middelsom og Sønderlyng Herredsfogderi. Viborg, den Rod. 11te Februar 1845.
Viborger Samler, 1845-02-17
Nr. 27. 73 Aarg. Kongelig allernaadigst privilegeret Fiborg Stifts-Tidende. Forsendes med Brevposten i Danmark og Hertugdommerne. annamensgangssavannammerraadTaarsaasnassansaaesaadanter. Mandagen den 17de Februar 1845. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-02-17
Nyeste Postefterretninger. Occanien. Morn. Post, meddeler fra OtahaitiEfterretninger, der gaae indtil den 20de Septbr. De Franskes Souverainetet var atter reduceret til et Protectorat. Forholdene vare uforandrede. J Havnen ved Papeiti laae en svær fransk Fregat, en Corvette og et Dampskib, der, da Beretningen afgik, havde begivet sig til Øen Rajaten, hvor Dronningen endnu opholdt sig. Den engelske Flaadestation bestod kun af eet Skib. Af Koffardimænd og Hvalfiskefangere, hvis Antal i Havnen ved Papeiti tidligere pleiede at beløbe sig til 30 a 40, laae nu kun faa Havnen. Referenten besværer sig over, at han ved sin Ankomst i Papeiti havde maattet tilstille en fransk Marine officier en Fortegnelse paa de ombord paa hans Skib værende Vaaben og Krigsforraad, og at han endog havde maattet bede om Tilladelse til at gaae i Land.
Viborger Samler, 1845-02-17
Ostindien og China. Den nyeste Overlandpost fra Bombay af 1ste Jan, melder at Opstanden i Mahraternes sydlige Stater er saa godt som dæmpet; thi efterat de britiske Tropper havde siden den 1ste Decbr. stormet 5 Forter, hvoriblandt 2 af betydelig Størrelse, havde Jnsurgenterne endnu kun et eneste Fort i deres Besiddelse. Heftigst var Kampen ved Fortet Punalla, hvis Erobring kostede Briterne 3 Døde, hvoriblandt Oberst Hicks, paa hvem en Kanonkugle afrev begge Benene, og 33 Saarede; 2000 Jnsurgenter toges tilfange.
Viborger Samler, 1845-02-17
J Sind hersker Rolighed, men Sygdomme vedblive at rase; henved 300 Md. ligge i Hospitalerne, og det 78de Regiment har i Alt mistet 200 Md., Børn og Koner indbefattede. Sir Charles Napier var paa et Tog tilDadur i Larchara; han har til Hensigt at ødelægge Fortet Putladsch, hvor Troppe-Detaschementet under Lieutenant Fingerald led et Nederlag. Den formedelst sit Forhold som Chef for det nylig oprettede 64de Jnfanterieregiment fra Bengalen for en Krigsret stillede Oberst Moseley er, trods sin 39 Aars Tjeneste og sin for Dagen lagte Tapperhed i Felttogene i Afghanisten, bleven casseret, uden Udsigt til Benaadning.
Viborger Samler, 1845-02-17
Fra Afghanisten meddeles kun Stadfæstelse af den Efterretning, at der i Staden Cabul raser en frygtelig Epidemie. Sygdommen skal have greben saa frygteligt om sig, at man troede, at Antallet af de endnu Levende vilde om føie Tid ikke være tilstrækkeligt til at begrave de Døde.
Viborger Samler, 1845-02-17
Fra China gaae Efterretningerne indtil den 19de November. Et ikke bekræftet Rygte omtalte, at Keiseren af China var død.
Viborger Samler, 1845-02-17
Kongeriget Preussen. Fra Berlin meldes under 9de Febr.: "Jdag er Provindsiallanddagen for Mark Brandenborg og Nedre-Lausitz aabnet. De samme forelagte Propositioner have kun Localinteresse. Trods de fra Wien, Bremen og fra selve Berlin i Augsb. Allg, Zeit, anførte Meddelelser omtales ikke med et eneste Ord Noget om en Udvidelse af Stænderinstitutionerne. Frankerig. Om den engelske Throntale siger Constitutionner, at i Sammenligningen imellem de tvende Monarchers Besøg synes Dronningens Ømhed at helde paa den franske Konges, men Torypolitiken meest at helde paa den russiske Keisers Side. - Courr. fr. finder i den engelske Throntale den værdige holdning, der ganske mangler i den franske. – Efter Commerce udtales hiinsides Canalen det Ønske at leve uden Strid, men derimod paa denne Side af Canalen heftig Attraa efter at lade den gode Forstaaelse stige til Ømhed." National finder, at den engelske Throntale taler i en foragtelig Tone om Frankerig, medens to af de meest graciøse Paragrapher ere helligede Keiseren af Rusland. - Journal des Deb. siger derimod: "Af de tvende Herskere var den ene kun Gjæst ved det engelske Hof, den anden var baade Dronningens og Folkets Gjæst. - Dronningen yttrer i Throntalen sin Glæde over at det engelske Folk bar deelt hendes Følelser for den franske Konge". La Presse, der atter fuldkommen er vendt tilbage til sin tidligere conservative Stilling, erkjender trods sin bekjendte Uvillie imod den engelske Alliance, at de engelske Ministre ikke have villet staae tilbage i Udvexlingen af Lykønskninger, og at der i det mindste i denne Henseende hersker Reciprocitet.
Viborger Samler, 1845-02-17
Paris, den 9de Febr. At Frankerig, England og Brasilien ere blevne enige om at indskride i de anarchiske Forhold ved La Platastrømmen, er stadfæstet ved Six Rob. Peels Erklæring i det engelske Underhuus. En Morgenjournal meddeler flere Details om dette vigtige Anliggende. Det Dampskib, der overbringer til Buenos Ayres den nye engelske charge d'affaires, skal tillige opfordre Rosas til at tilbagekalde saavel den Montevideo beleirende Landhær som den denne Stads Havn blokerende Escadre. Vægrer Rosas sig ved at opfylde dette Forlangende, da skulle de forenede brasilianske, franske og engelske Krigskibe bemægtige sig den argentinske Escadre og Øen Martin=Garcia, der er at ansee som Nøglen til Skibsfarten paa Parana og Urucuay. J det yderste Tilfælde ville Staden Buenos=Ayres og hele den argentinske Kyst vorde erklærede i Blokadetilstand.
Viborger Samler, 1845-02-17
De to sidste Afstemninger i de Deputeredes Kammer have vakt stor Sensation. Det af 6 Deputerede affattede Forslag angaaende de Betingelser, der maatte ansees nødvendige til Embedsmænds Befordringer og Forfremmelser, – dette Forslag, som eenstemmigen blev overgivet til en Commission for at drøftes, og som er drøftet med Nøiagtighed af denne Commission, hvoraf Dusaure var et Medlem, og hvis enkelte Artikler antoges den 6te næsten uden Opposition, blev samme Dag ved den hemmelige Afstemning forkastet med 157 sorte imod 156 hvide Kugler. Oppositionen hæver sin Røst imod denne Scandal, og bebreider Ministeriet, at det hemmelig har virket imod Forslaget; men Journ, des Deb. erklærer, at Ministeriet hverken har bekæmpet eller understøttet Forslaget. Den 3de Febr. forkastede Kammeret St. Priest's Forslag om en Nedsættelse af Brev portoen. Dette Forslag forkastedes med Stemmelighed, nemlig 176 sorte imod 176 hvide Kugler. Disse Afstemninger synes at godtgjøre Nødvendigheden af at opløse Kammeret; man anseer det som umuligt for Guizot længere at kunne regiere med et saadant Kammer; men man troer heller ikke, at Guizot tør vove nye Valg, og anseer det for endnu usandsynligere at Mole skulde kunne forene en afgjort Majoritet. – "En saadan Tilstand, udraaber La Presse, tør ikke vedvare længere; det constitutionelle Systems Værdighed og Sandhed lider derved. Ogsaa denne Afstemning tillægger Journ, des Debats ingen Vigtighed; den mener, at Ministeriet ikke har erklæret sig for Forslaget, fordi det selv tilsigter et Lovforslag om Portoens Nedsættelse. Ønsker Oppositionen, et Votum, der skal bestemme Ministeriets Skjebne, da vilden om faa Dage erholde det; thi om faa Dage vil Ministeriet, indbringe Lovforslaget om de hemmelige Fonds. Af dette Sprog synes man at kunne udlede, at Ministeriet troer i dette Anliggende at være forvisset om en stærk Majoritet. - Admiral Dupetit-Thouars skal til Foraaret udnævnes til Chef for en Escadre, hvis Bestemmelse holdes hemmelig.
Viborger Samler, 1845-02-17
Storbritannien og Jrland. London, den 8de Febr. Undersøgelsescommissionens Beretning angaaende de irske Forpagtningsforhold er sluttet, og vil vorde forelagt Parlementet i Forening med et paa denne Beretning støttet Lovforslag.
Viborger Samler, 1845-02-17
Tyrkiet. Den tyrkiske Statstidende af 21de Jan. meddeler følgende af Storsultanen til Storveziren udstedede Hatti Scheris: "Min troe Vezir! De talrige HattiScherifer, jeg siden min Thronbestigelse har udstedet, have lagt for Dagen for hele Verden min Retfærdighed og min barmhiertige Villie. Min Hensigt med hine Skrivelser var kun den at fremme Landets Vel, og saaledes at befæste Religionen og Riget. Jeg troer, at Enhver har begrebet dette, og det forekommer mig ikke nødvendig atter at gjentage det; dog lader det sig ikke negte, at af alle de Bestræbelser, der ere anvendte for at realisere de af mig attraaede Forbedringer, – det være nu at Grunden ikke var godt lagt, og at man feilede i Enkelthederne, det være nu, at Skylden var etsteds eller andet saa lykkedes dog ikke en eneste, med Undtagelse af Militairreformen, der dog ogsaa er uden fast Grundlag, da dens Opretholdelse og Vedvaren beroer paa Alles Velværen. Jeg føler i denne Anledning grændseløs Kummer, og finder ikke meere Rolighed eller Vederqvægelse hverken om Dagen eller om Natten; thi jeg har gjentagne Gange og Tid efter anden offentlig erklæret mine Ministre mine Ønsker og Hensigter, og paa enhver mulig Maade bestræbt mig for at formaae dem til i Forening med hverandre med største Jver at arbeide paa at fremme Landets Bedste. Jeg tildeeler nu atter Dig og alle mine Ministre Befaling til ufortøvet at træffe de fornødne Forholdsregler, og i Forening med hverandre at anvende Eders Jver og Eders Jndsigter for med Guds og Prophetens Bistand, at tage Hensyn til Tidens Fordringer og Forretningernes Gang, og saaledes fremme Rigets Bedste. - For at opfylde dette mit inderlige Ønske, da er det fremfor Alt nødvendigt at banlyse Uvidenhed. Eders første Omhu være henvendt paa Underviisningsvæsenet og paa at begrunde Skoler, der ere bestemte til at udbrede Videnskaber og forædle Jndustrien. Jeg har ogsaa besluttet at oprette et stort Hospital i min Hovedstad, i hvilket Fattige og Syge blandt alle Classer af mine Undersaatter skulle finde Tilflugt og Forpleining. – Ministrene skulle strax beslæftige sig med dette Anliggende, og, snarest muligt, med at begrunde lignende almeennyttige Anstalter, hvortil Trangen bliver følelig, og Tid efter anden forelægge mig deres Beretninger. Gid at den Allerhøieste maatte skjænke mig sin Bistand til Udførelsen af mine Planer.
Viborger Samler, 1845-02-17
Jndenlandske Efterretninger.
Viborger Samler, 1845-02-17
Kjøbenhavn. Det maa sikkerlig takkes Dr. med. Kaysers kraftige Paatale i det af ham nylig udgivne Skrift om den kgl. Fødselstiftelse i Kjøbenhavn", at man nu baade aldeles har opgivet igjen nogensinde at benytte den gamle usunde og for bestandig inficerede Bygning i Amaliegaden - hvilket efter de af ham i bemeldte Skrift fremsatte Oplysninger og Kiendsgierninger vel ogsaa maatte ansees foren moralsk Umulighed, – og at man tillige allerede har lagt Planen til Opførselsen af en ny Fødselstiftelse. Pladsen dertil skal være udseet i Nyboder, og Omkostningerne anslaaede til circa 80,000 Rbd. Det er da ogsaa en paatvingende Nødvendighed, at Arbeidet strax begynder til Foraaret, og det bliver derved en Pligt for den offentlige Opmærksomhed at holde stadigt Øie med, at dette ikke alene skeer, men at ogsaa Fuldendelsen deraf fremmes paa det Hurtigste. (Kbhpst.)
Viborger Samler, 1845-02-17
Af en Beretning i Fædrel." seer man, at den skandinaviske Fest, som Studenterne i Christiania feirede samtidig med de tvende andre nordiske Rigers, var Jntet mindre end keitet eller naragtig, som det norske Blad den "Constitutionelle har søgt at indbilde Folk. Man vil erindre sig, at det kgl. danske Cancelli i sin Tid beordrede en Pressesag anlagt imod Fædrelandets nærværende Redacteur, i Anledning af den i det af Med hjælpen beslaglagte Nr. 1648 indholdte Artikel "Discussionen om Schyttes Andragende 111 og at bemeldte Cancelli senere, fordi den beskikkede Actor, Prøveprocurator Larsen, trods al anvendt Umage, intet Lovstridigt kunde finde i Artiklen, lod ham fratage Actoratet, hvilket derefter overdroges Procurator Ring. Denne Sag er i Tirsdags paakiendt af Hof= og Stadsretten, der har frifundet Tiltalte, efter Omstændighederne dog med Paalæg af Actions omkostningerne. Retten har derhos ingen Anledning fundet til at drage Hr. Larsen til Ansvar for hans Procedure. (Fdl.)
Viborger Samler, 1845-02-17
Høiesteret har den 12te De afsagt Dom i Sagen imod Cand. philos. C. Ploug for Overtrædelse af Trykkefrihedslovgivningen med Hensyn til Jndholdet af den i Nr. 1462 af Bladet Fædrelandet af 1ste Januar forrige Aar indførte Artikel med Overskrift Nytaarsmorgen." - Dommen lyder saaledes: Cand. philos. C. Ploug bør for Actors Tiltale i denne Sag fri at være, dog saaledes, at han udreder alle af Actionen flydende Omkostninger, hvorunder i Salarium til Advocat Buntzen for Høiesteret 20 Rbd. Cancelliet har nu beordret "Kbhposten" Red. tiltalt for Overtrædelse af Trykkefrihedslovgivningen med Hensyn til den i Nr. 29, 30 og 31 af Bladet for den 4de, 5te og 6te d. M. begyndte Oversættelse af Abbed F. de Lamennais's "Paroles d'un croyant."
Viborger Samler, 1845-02-17
Natten til den 11te Febr. i den stærke Kulde skal en Skildvagt være funden ihielfrossen paa Langelinie; Brændeviinsflasken fandtes tom ved Siden af ham. - Ved den stærke Kuldegrad er der fra Gouvernementets Side truffet den Foranstaltning, at de vagthavende Soldater, istedetfor det varme Øl, som de ved en stærk Kulde pleiede at erholde, nu faae en Portion varm Mad, naar de faae Orlov fra Vagten. Denne Foranstaltning er saa fortienstlig, at den burde efterlignes af Garnisoner i Provindserne. Forøvrigt er al praktisk Militairøvelse ophørt. (Ab. A.)
Viborger Samler, 1845-02-17
Den nye Ballet Kirsten Pihl", skal nu være bestemt til Opførelse den 26de d. M.I Nærheden af Hirschholm har uforsigtig Omgang med et ladt Gevær i Slutningen af forrige Uge atter krævet et Offer. En Karl hos en derværende Farver havde for første Gang i sit Liv en med Percussionslaas forsynet Bøsse i sine Hænder, og idet han forundrede sig over dennes Jndretning gik Geværet af og dræbte øieblikkeligen en ulykkeligviis i Nærheden staaende Tjenestepige. Redacteur og Stænderdeputeret Ove Thomsen Odense er under 6te De, udnævnt til hannoveransk Viceconsul, en Bestilling, der, hvis den ikke muligt hidrører fra ældre Ansøgning, undrer os fortiden at see attraaet af Hr. Thomsen, da den, i sig selv ubetydelig, tillige, saalænge den nærværende Valglov gjælder, berøver ham Habilitet som Stænderdeputeret og den sidste Stilling saaledes allerede efter kort Tids Function maa have degouteret. Ved Hr. Thomsens Fratrædelse af Stænder listen beholder det 7de ostifteriske Kjøbstaddistrict saaledes atter en Suppleantlacune. (Ab. Av.)
Viborger Samler, 1845-02-17
Den største Gevinst i Classelolteriets sidste Trækning, 4000 Rbd., kom til Altona.
Viborger Samler, 1845-02-17
Den slesvigske Forenings Generalforsamling i Haderslev den 10de Februar blev overrasket ved en høist glædelig Nyhed. P. H. Lorenzen frembar et stort Skilder i forgyldt Ramme, som i samme Øieblik var indtruffet med Posten fra Odense, tilligemed følgende Adresse: Til Hr. Kjøbmand og Stænderdeputeret P. H. Lorenzen, i Haderslev, Nogle for Fædreland og Nationalitet varmtfolende Mænd have ønsket at give den Slesvigske Forening et Beviis paa Agtelse og Sympathi, og ved et synligt Tegn at bevidne den deres Glæde over at de Hindringer, som saalænge have lammet dens Virksomhed, endelig ere bortryddede. Vi have troet passeligt, at kunne gjøre dette ved at oversende til Dem medfølgende Samling af Portraiter af Nørrejydske Stænderdeputerede, i det Haab, at den vil være en ikke uvelkommen Prydelse for de Mænds Forsamlingsted, der værne om den samme Sag som hine. Vi bede Dem, høitærede Medborger, om at bringe Deres Brødre vor Hilsen og vore bedste Ønsker for deres fremtidige Virken. Modtag de selv Forsikkringen om de uforandrede Følelser af Høiagtelse og Taknemlighed, som hverken Deres Modstanderes Forfølgelser eller Skjæbnens Omverlinger vil kunne rokke." – Odense, den 9de Febr. 1845. Nogle danske Medborgere."